Odaya Tabîban a Riha hesabê xo yê twitterî ser o derheqê vîrusê Korona de tay zanayîşî dayî. Odaya Tabîban eşkera kerd ke şaristan de hûmara nêweşanê Korona bîye 20 û 3 kesî zî vîrudî ra merdî. Heman wextî de Odaya Tabîban îfade kerd ke 150 kesî zî bi şikê vîrusê Korona nêweşxaneyan de yenê weşkerdene.
Odaya Tabîban a Riha vilakerdişê xo de ard ziwan ke Mudirîya Weşîye ya Riha cîdîyetê rewşa janî pare nêkena û naye ra şar zî tedbîr nêgêno û şaristan de hema zî merkezê testî çin o.
